cyanic-selkie/wikianc huggingface dataset:
Alane
Latere geskiedenis
Afstammelinge van die Alane wat in die outonome republieke van Rusland en Georgië woon, praat Osseties, lid van die Noordoos-Irannese taalgroep wat die enigste oorblyfsel is van die Skities-Sarmatiese dialekketting. Daar is twee dialekte in moderne Osseties: Digor, wat in die weste van Noord-Ossetië gepraat word, en Iron, in die res van Ossetië.
Anton Rodgers
Anton Rodgers (10 Januarie 1933 – 1 Desember 2007) was 'n Engelse akteur en skrywer. Hy was bekend vir sy rolle in die rolprente The Day of the Jackal (1973), Dirty Rotten Scoundrels (1988), en The Merchant of Venice (2004), en in die televisiereeks The Prisoner (1967).
Paratipe
Dierkunde
’n Allotipe dui op ’n voorbeeld van ’n ander geslag as die holotipe en is dus ’n paratipe.
Plantkunde
In plantkunde definieer die Internasionale Kode van Benamings vir alge, fungi en plante (ICN) ’n paratipe as ’n voorbeeld wat in die oorspronklike beskrywing genoem word, maar nie ’n holotipe of isotipe is nie en ook nie een van die sintipes as twee of meer voorbeelde gelyktydig as tipes aangedui word nie.
’n Paratipe word dus nie noodwendig uitdruklik as paratipe vermeld in die oorspronklike beskrywing van ’n nuwe takson nie.
Paratipes kan dien as versamelings waaruit ’n lektotipe aangewys kan word as daar geen holo-, iso- of sintipe bestaan nie.
Swartrivier (George)
Die Swartrivier is in die Outeniekwaberge in die Tuinroete.
Ander beduidende riviere in die direkte omgewing van George is die Groot-Brakrivier, Maalgatenrivier, Gwayangrivier, Norgarivier, Silwerrivier, Touwrivier, Dieprivier, Duiwerivier, Varingrivier, Wolwerivier en die Hoogekraalrivier. Aan die noordekant van die berge is die Moerasrivier en die Kammanassierivier.
Swartrivier (Caledon)
Die Swartrivier ontstaan naby Caledon in die Wes-Kaapprovinsie, Suid-Afrika, en vloei suidwes totdat dit die Botrivier ontmoet, noord van Hermanus.
Barbara Billingsley
Barbara Billingsley (22 Desember 1915 – 16 Oktober 2010) was 'n Amerikaanse aktrise. Sy is bekend vir haar rolle in die rolprent Airplane! (1980) en in die televisiereekse Leave It to Beaver (1957), Mork & Mindy (1978), en Muppet Babies (1984).
Kherington Payne
Kherington Payne (gebore 26 Januarie 1990) is 'n Amerikaanse aktrise. Sy is bekend vir haar rolle in die rolprente Fame (2009), Leading Ladies (2010), en No Strings Attached (2011), en in die televisiereeks True Blood (2008).
Bromhof
Bromhof is 'n voorstad van Johannesburg, Suid-Afrika wat aan die westekant van Randburg geleë is.
Caprimulgus
Caprimulgus is 'n genus van voëls in die familie van nagswaels (Caprimulgidae).
Spesies
Die volgende spesies behoort aan die genus:
Kristian Holm Joensen
Kristian Holm Joensen (gebore 21 Desember 1964) is 'n Deense akteur. Hy is bekend vir sy rolle in die rolprente The Blue Monk (1998) en Where the Windmills Are (2016), en in die televisiereeks Pyrus i alletiders eventyr (2000).
Nivenia inaequalis
Nivenia inaequalis is 'n immergroen struik wat deel van die Iridaceae familie is. Die spesie is endemies aan die Wes-Kaap en vorm deel van die fynbos-bioom.
1586
Die jaar 1586 was 'n gewone jaar wat volgens die Gregoriaanse kalender op 'n Woensdag begin het. Dit was die 86ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.
Noord-Transvaal
Die Noord-Transvaal was 'n groot geografiese gebied in die voormalige Transvaalprovinsie van Suid-Afrika.
Die naam is sedert die demokratisering van Suid-Afrika in 1994 stelselmatig uitgefaseer, ten gunste van Limpopo (geografies) en Noord-Gauteng (sport). Verskeie amateursportspanne staan dus nou bekend as Noord-Gauteng, bv. die Noord-Gautengse tennisspan.
Terence Hill
Terence Hill (gebore op 29 Maart 1939 in Venesië as Mario Girotti) is 'n bekende Italiaanse akteur. Hy het internasionale bekendheid verwerf vir die reeks rolprente waarin hy saam met Bud Spencer opgetree het.
Oksidasie
Oksidasie is 'n chemiese proses waarin die oksidasiegetal van 'n atoom vergroot word. Dit beteken dat hierdie atoom een of meer elektrone afstaan aan 'n ander atoom of molekule. In elektrochemiese selle kan die elektrone ook aan 'n elektrode afgegee word. Hierdie elektrode word die anode genoem.
'n Voorbeeld van oksidasie is die reaksie van 'n stuk yster wat in 'n oplossing van 'n kopersout gedompel word. Die yster sal as ione in oplossing tree en elke ysteratoom sal twee elektrone afstaan:
Ted de Corsia
Ted de Corsia (29 September 1903 – 11 April 1973) was 'n Amerikaanse akteur. Hy was bekend vir sy rolle in die rolprente The Lady from Shanghai (1947), The Naked City (1948), It Happens Every Spring (1949), en The Killing (1956).
Oksidasie
Die oksidasiegetal van yster word hierdeur van 0 na 2+ vergroot.
Oksideermiddel
Die twee elektrone word in hierdie geval aan 'n oksidasiemiddel of oksidant afgestaan: die Cu^{2+}-ione wat in die oplossing aanwesig is. Hierdie koperione ondergaan daardeur die teenoorgestelde proses, wat reduksie genoem word en waardeur die oksidasiegetal van koper van 2+ na 0 verminder word.
Die belangrikste nywerheidsoksidasiemiddel is lug, hoewel suiwer suurstof tans eerder gebruik word. Suurstof as oksideermiddel het 'n aantal voordele bo lug, wat die hoë koste daarvan regverdig. Die voordele is die volgende:
- Die risiko van lugbesoedeling word verminder, omdat suurstof saam met stikstof by hoë temperature gevaarlike stikstofoksiede vorm.
Suiwer suurstof word as oksideermiddel in veral die staalnywerheid gebruik. Dit word ook gebruik om ander oksideermiddels te vervaardig, soos salpetersuur (afkomstig van ammoniak) en swaelsuur (afkomstig van swael). Die permanganate van mangaan, kalium of chroom word gevorm deur dit met natronloog of natriumkarbonaat te verbind en dan suurstof daardeur te pomp.
Peroksiede (O22- -ione of die - O- O-groep) is oksidasiemiddels en ook kragtige bleikmiddels. Waterstofperoksied (H2O2) word veral gebruik vir die bleik van hare. Chloorverbindings lewer ook 'n hoë oksidasiepotensiaal en word op grond daarvan gebruik om alge groei in swembaddens teen te werk.
Reduksiemiddels
Daar is min reduksiemiddels beskikbaar. Steenkool en die koolwaterstowwe is natuurlike bronne en reduseermiddels word daaruit verkry. Waterstofgas en CO-gas (koolstofmonoksied) is belangrike reduseermiddels wat uit die grondstowwe afkomstig is, en dit word gebruik vir die winning van metale uit erts deur die metaaloksiede te reduseer. In die geval van CO verbind die gas met die metaal se suurstof, waardeur CO2 (koolstofdioksied) gevorm word. Die alkali- en alkali-aardmetale kan ook as reduksiemiddels gebruik word.
Callyspongia ridleyi
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1934 deur Burton.
Business Day
Business Day is 'n sakeoggendblad wat in 1986 in Johannesburg uit die sakeseksie van die Rand Daily Mail ontstaan het toe daardie koerant gesluit het. 'n Ander deel van die personeel het die weekblad Weekly Mail (tans Mail & Guardian) begin. Business Day behoort aan BDFM (wat staan vir Business Day en Financial Mail). Dit het vroeër aan Times Media Limited behoort, maar tans besit Avusa Media Limited, wat in 2012 weereens Time Media Ltd. geword het, en die Britse maatskappy Pearson plc elk 50% van BDFM. Die koerant se sirkulasiesyfer vir die laaste kwartaal van 2012 was 35 136.
Cape Son
Die Cape Son was 'n Engelstalige poniekoerant wat soggens in Kaapstad uitgegee is as Engelse weergawe van die Afrikaanse Die Son deur Media24. Dit is in 2008 gestaak.
Polipropileen
Polipropileen (PP) is 'n polimeer van propeen.
Daar is verskeie weergawes van PP, afhanklik van die taktisiteit.
Daily Mail (Suid-Afrika)
Die Daily Mail was 'n dagblad wat enkele maande lank in 1990 in Johannesburg uitgegee is deur die personeel van die destydse Weekly Mail, tans die Mail & Guardian. Dit moenie verwar word met die Britse poniekoerant met dieselfde naam nie.
Stine Holm Joensen
Stine Holm Joensen (gebore 19 November 1969) is 'n Deense aktrise. Sy is bekend vir haar rolle in die rolprente The Bench (2000) en A Second Chance (2014), en in die televisiereekse Forbrydelsen (2007) en The Lawyer (2018).
Hondeklipbaai
Hondeklipbaai (gestig 1846) is 'n inham en vissersdorpie aan die weskus in Namakwaland, 86 km noordwes van Garies en 108 km suidwes van Springbok in die provinsie Noord-Kaap. Dit is na 'n vyf meter hoë klip genoem wat na 'n sittende hond gelyk het totdat die kop deur weerlig afgeslaan is.
Hondeklipbaai is gestig om as uitvoerhawe te dien vir 'n kopermyn in Okiep.
Die kreeffabriek het ook intussen gesluit nadat die kreefbevolking drasties afgeneem het en dit nie meer kommersieel lonend was nie.
Skeepswrakke
Daar is twee skeepswrakke naby die dorp:
Yasuharu Sorimachi
Yasuharu Sorimachi (gebore 8 Maart 1964) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
1587
Die jaar 1587 was 'n gewone jaar wat volgens die Gregoriaanse kalender op 'n Donderdag begin het. Dit was die 87ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.
Alex Roe
Alex Roe (gebore 9 Mei 1990) is 'n Engelse akteur. Hy is bekend vir sy rolle in die rolprente The 5th Wave (2016) en Hot Summer Nights (2017).
Jo Marie Payton
Jo Marie Payton (gebore 3 Augustus 1950) is 'n Amerikaanse aktrise. Sy is bekend vir haar rolle in die rolprent Colors (1988) en in die televisiereekse Family Matters (1989), Will & Grace (1998), en The Proud Family (2001).
Botletle-rivier
Die Botletle-rivier (Botetirivier, Botletli-rivier) in die noordweste van Botswana is deel van die land se unieke binnelandse dreineringstelsel.
Die rivier ontspring by Toteng aan die suidpunt van die Okavangodelta, net suidwes van Maun. Daarna swaai dit suidoos verby Makalamabedi na die westelike punt van die Makgadigadi-panne. Daarna suidwaarts verby Rakops na die Xau-meer.
Toe die Ngamimeer nog oorgeloop het, het die Botletlerivier nog baie water daaruit gekry om na die Makgadigadi-soutvlakters te neem. Teenswoordig bestaan die rivier uit 'n reeks poele met brak water. In die reënseisoen kom die rivier soms skielik af as dit water van die Okavangodelta ontvang. Tot vroeg in die laaste kwart van die 20ste eeu het die streek rondom Rakop nog graanoeste gelewer.
Fairland, Johannesburg
Fairland is 'n voorstad van Johannesburg, Suid-Afrika wat tussen Roodepoort en Randburg geleë is.
Hectorspruit
Hectorspruit is 'n dorpie in die ooste van Mpumalanga, Suid-Afrika. Die dorp is tussen die dorpe Kaapmuiden en Komatipoort geleë.
Geskiedenis
Die dorp lê op die oewer van die Hectorspruit, 'n sytak van die Krokodilrivier. Die spruit het weer sy naam van die hond van Servaas de Kock gekry. De Kock was die landmeter wat die Pretoria-Delagoabaai-spoorlyn opgemeet het. Die spoorlyn het die dorp in 1891 bereik.
Nadat President Paul Kruger die Zuid-Afrikaansche Republiek verlaat het op 11 September 1900 het die Boere die Tweede Vryheidsoorlog in guerillavorm voortgesit vanaf hierdie dorpie.
Distrik
Daar word suikerriet, groente en subtropiese vrugte verbou in die distrik.
Philippe De Lacy
Philippe De Lacy (25 Julie 1917 – 29 Julie 1995) was 'n Amerikaanse akteur en regisseur. Hy was bekend vir sy rolle in die rolprente Peter Pan (1924), Beau Geste (1926), The Four Feathers (1929), en The Marriage Playground (1929).
2015 Hongaarse Grand Prix
Die 2015 Formule Een Hongaarse Grand Prix is op 26 Julie 2015 op die Hungaroring renbaan in Mogyoród, Hongarye gehou. Dit was die tiende wedren van die kampioenskapseisoen en is deur Sebastian Vettel in sy Ferrari gewen.
Conway Tearle
Conway Tearle (17 Mei 1878 – 1 Oktober 1938) was 'n Amerikaanse akteur en skrywer. Hy was bekend vir sy rolle in die rolprente Shadows of the Sea (1922), Black Oxen (1923), Smoke Bellew (1929), en Romeo and Juliet (1936).
Rachel Bilson
Rachel Bilson (gebore 25 Augustus 1981) is 'n Amerikaanse aktrise. Sy is bekend vir haar rolle in die rolprente The Last Kiss (2006), Jumper (2008), en The To Do List (2013), en in die televisiereeks The O.C. (2003).
Ittoqqortoormiit
Ittoqqortoormiit (Oos-Groenlands: Illoqqortoormiut, Deens: Scoresbysund) is 'n klein dorpie en voormalige munisipaliteit aan die ooskus van Groenland, by die monding van die reusagtige fjordkompleks "Kangertittivaq" (Deens: Scoresby Sund) en op die rand van die grootste nasionale park ter wêreld.
Tachymarptis
Tachymarptis is 'n genus van voëls in die familie van windswaels (Apodidae). Die genus omvat twee spesies.
Groot wasmot
Die groot wasmot (Galleria mellonella L.; Eng: Greater Wax Moth, Ned: Wasmot, Duits: Große Wachsmotte) is 'n insek uit die familie Pyralidae.
Die nagvlinder se ruspe vreet veral die was wat deur heuningbye vervaardig word en hulle lê hul eiers in die bye se korwe. Byeboere vrees hierdie insek omdat hulle die heuningkoekselle aantas en die bye daarna hierdie selle sal opgee. Hierdie insek se ruspe word egter deur mense wat byvoorbeeld verkleurmannetjies aanhou as voer gekweek. Die volwasse wasmotte vreet niks meer. Hulle vlerke is ongeveer 2,5 cm wyd. Die ruspe is ook vir die mens eetbaar.
Plastiek
Navorsing van Bombelli, Howe en Bertocchini het in 2017 getoon dat hulle ook polimere soos poliëtileen en polipropileen kan vreet. Hulle kan in 40 minute gate vreet deur 'n plastieksakkie en verteer dit na glikol.
Gehoor
Hierdie mot kan uiters hoe klankfrekwensies hoor, tot 300 kHz, wat hoër is as wat hulle vyand die vlermuis kan waarneem.
Callyspongia rigida
Callyspongia rigida is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1984 deur Desqueyroux-Faúndez.
Uh Huh Her
Uh Huh Her is 'n onafhanklike indiegenre popgroep vanuit Los Angeles, Kalifornië in die VSA wat in Januarie 2007 tot stand gekom het en hul eerste EP op 24 Julie 2007 vrygestel het. Die groep neem hul naam van PJ Harvey se album, Uh Huh Her.
Emily Peachey
Emily Peachey (gebore 13 Desember 1990) is 'n Amerikaanse aktrise. Sy is bekend vir haar rolle in die rolprente Abduction (2011), The Fault in Our Stars (2014), en American Pastoral (2016), en in die televisiereeks Veep (2012).
Daily Mail
Die Daily Mail se politieke mening is regs, konserwatief en populisties en die koerant is krities ingestel jeens die Europese Unie, immigrante, buitelanders en ander minderhede. Naas die gebruiklike berigte oor die politiek, ekonomie, binne- en buitelandse nuus en menings, word heelwat aandag bestee aan sport, skandale van Britse en internasionale bekendes, gesondheidswenke en vrouesake soos grimering, mode en styl. Die koerant se bynaam, veral gebruik deur sy kritici, is die Daily Wail.
Douglasdale, Johannesburg
Douglasdale is 'n voorstad van Johannesburg, Suid-Afrika wat noord van Randburg en Sandton geleë is.
Daily Mail
Die Daily Mail posisioneer hom as ordentliker, betroubaarder, deegliker en veral meer middelklas as die Britse sensasiekoerante soos The Sun en die Daily Mirror. As sodanig word dit dan ook beskou as behorende tot die sogenaamde middelmark. In die Daily Mail is daar dus geen bladsydriemeisie nie. Die koerant se teikengroep is die laermiddelklas.
Sy grootste mededinger is die Daily Express en die Daily Mail stem in vele opsigte met die Daily Express ooreen: die lettertipe, die politieke mening, skryfstyl en nuuskeuse.
Eyvind Johan-Svendsen
Eyvind Johan-Svendsen (5 Januarie 1896 – 10 Oktober 1946) was 'n Deense akteur. Hy was bekend vir sy rolle in die rolprente Hotel Paradis (1931), 7-9-13 (1934), Tyrannens Fald (1942), en Letter from the Dead (1946).
Kassiteriet
Kassiteriet (ook bekend as tinsteen) is 'n mineraal met formule. Dit is die belangrikste tinerts en dit het die rutiel-struktuur (C4).
Die Kinta-dal van die skiereiland van Malakka is 'n belangrike vindplek. Dit is 'n alluviale afsetting wat dalk 'n vyfde van die bekende tinvoorrade van die wêreld verteenwoordig. Die hele dal van 70 x 15 km is bedek met 'n dik alluvium wat kassiteriet bevat. Die gesteentes rondom die dal bevat ook are met kassiteriet en sulfiedhoudende kwarts en skiste. Daar is ook onreëlmatige pype wat kassiteriet bevat. Die tingehalte van die dal is nogtans belangriker.
Moggel
Die Moggel (Labeo umbratus) is 'n varswatervis wat voorkom in die Oranje-, Vaal-, Gourits-, Gamtoos-, Sondags-, Groot-Vis- en Boesmansrivier-stelsels. In Engels staan die vis ook bekend as die Moggel.
Voorkoms
Die vis het 'n ronde, vlesige kop met 'n klein mond waaraan twee pare baard vas is. Die vis is grys met 'n pienk en roomkleurige skakering en is wit aan die onderkant. Die vis word tot 500 mm lank en die Suid-Afrikaanse hengelrekord is 2.853 kg.
Habitat
Die vis leef in stilstaande of stadigvloeiende water en floreer in vlak water en plaasdamme. Hulle vreet onder andere detritus en broei in die somer.
Broeiwyse
Die wyfies migreer stroomop na geskikte broeiplekke by grasbanke in riviere of in vlak, rotsagtige dele van die rivier. Hier lê sy 250,000 eiers wat sowat veertig uur later uitbroei. Die larwes swem herhaaldelik na die oppervlak en word deur die stroom na dieper water gedra. Die jong vissies groei vinning en is na een jaar reeds 100 mm lank. Na 2 - 3 jaar bereik die mannetjies volwassenheid en is sowat 150 mm lank; die wyfies bereik volwassenheid wanneer hulle sowat 250 mm lank is. Die spesie kan 5 - 6 jaar oud word.
Kaapmuiden
Kaapmuiden is 'n dorp in die ooste van Mpumalanga, Suid-Afrika. Die dorp is tussen die dorpe Malelane en Nelspruit geleë. Die dorp kry sy naam van die samevloeiing van die Kaaprivier by die Krokodilrivier, waarby die woord muiden mond beteken.
Hiroshi Hirakawa
Hiroshi Hirakawa (gebore 10 Januarie 1965) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Kaapmuiden
Geskiedenis
Die dorp lê op die hoofspoorlyn tussen Pretoria en Maputo. Hier tak twee spoorlyne af: 'n taklyn suidwes na Barberton en 'n taklyn noord na Soekmekaar. Die Barbertonlyn is in 1896 ingewy.
Distrik
Die belangrikste gewasse is suikerriet, subtropiese vrugte en groente.
Roxanna Bina
Roxanna Bina (gebore 9 Desember 1977) is 'n Amerikaanse aktrise en vervaardiger. Sy is bekend vir haar rolle in die rolprente Don't Ask Don't Tell (2002) en Attila (2013), en in die televisiereeks Troma's Edge TV (2000).
Sagtewarepoort
'n Sagtewarepoort (dikwels slegs 'n poort genoem) is 'n virtuele dataverbinding wat gebruik kan word deur programme om data direk uit te ruil in plaas daarvan om 'n lêer of ander tydelike stoortoestel te gebruik. Die algemeenste hiervan is die TCP en UDP poorte wat gebruik word om data tussen rekenaars op die Internet uit te ruil.
In vloeigebaseerde programmering is 'n 'poort' 'n benoemde punt van kontak tussen 'n proses en 'n verbinding.
Toevoer/Afvoer poort meganisme - poortgekarteerde Toevoer/afvoer
Vir toevoer of afvoer (I/O) bewerkinge gebruik byna alle verwerkersfamilies dieselfde instruksies vir beide geheuetoegang en hardeware toevoer/afvoer (sien gekarteerde Toevoer/afvoer). Intel verwerkers het instruksies wat spesifiek vir Hardeware Toevoer/afvoer gebruik word. Hierdie instruksies bepaal watter hardeware toestel om mee te kommunikeer deur van 'n toevoer/afvoerpoort of masjienpoort gebruik te maak. Hierdie poorte word genommer afhangende van die hardeware toestel waarna hulle verwys.
Intel mikroverwerkers laat gewoonlik een oktet (8-bis greep of woord) toe om gestuur of ontvang te word tydens elke instruksie. Die hardeware toestel besluit hoe om data te interpreteer wat daarna gestuur word en watter data om na die verwerker te stuur.
Constantiakloof
Constantiakloof is 'n voorstad van Johannesburg, Suid-Afrika wat tussen Roodepoort en Randburg geleë is.
Reed De Rouen
Reed De Rouen (10 Junie 1917 – 11 Junie 1986) was 'n Amerikaanse akteur en skrywer. Hy was bekend vir sy rolle in die rolprente Miss Robin Hood (1952) en John Paul Jones (1959), en in die televisiereekse The Avengers (1961) en Doctor Who (1963).
Oranjerivier-moddervis
Die Oranjerivier-moddervis (Labeo capensis) is 'n varswatervis wat voorkom in die Oranje- en Vaalrivier-stelsels. In Engels staan die vis bekend as die Orange river mudfish.
Voorkoms
Die vis is groot en lank met die kop ietwat plat. Daar is twee pare baarde om die mond. Die onvolwasse visse is dunner terwyl die volwasse visse 'n dieper lyf het met die skof agter die kop wat goed uitstaan. Die onvolwasse visse is grys en wit aan die onderkant; die volwasse visse is donkergrys en word diep donker blou-swart gedurende broeityd. Die vis word tot 500 mm lank en weeg gemiddeld 1,8 tot 2,2 kg (5 pond). Die Suid-Afrikaanse hengelrekord is 3,83 kg.
Habitat
Die vis leef in vloeiende water van groot riviere en kan ook oorleef in beskermende water. Hulle vreet kos vanaf die oppervlakte van plante en rotse. Beide geslagte migreer in die somer stroomop om te broei.
Shortstraw
Shortstraw is 'n musiekgroep uit Johannesburg, Suid-Afrika. Hul musiek word onder hul eie etiket, Boosh Records, in Suid-Afrika uitgegee en digitale verspreiding word deur Sony Music behartig.
Operasie Gomorrha
Operasie Gomorrha was die militêre kodenaam vir 'n reeks lugaanvalle wat deur die Britse Lugmag tydens die Tweede Wêreldoorlog vanaf laat Julie 1943 teen die Noord-Duitse hawestad Hamburg uitgevoer is. Dit was destyds die ergste bomaanvalle in die geskiedenis van die lugoorlog. Die naam van die operasie verwys na die Bybelse verhaal oor die stede Sodom en Gomorrha wat as die tuiste van sondaars en misdadigers beskou is en deur God in 'n reën van vuur en swawel vernietig is. Die lugaanvalle, wat op bevel van die omstrede lugmaarskalk en opperbevelhebber van die Britse Bomber Command, Arthur Harris, uitgevoer is, was dan ook daarop gemik om 'n vuurstorm in die woonbuurte van Hamburg te ontketen.
Volgens beramings het meer as 35 000 siviele burgers in die inferno gesterf, en 125 000 is beseer. 900 000 Hamburgers het te voet uit die stad gevlug. Die meeste van die slagoffers het in die digte rook verstik, en skokwekkende foto's soos dié van 'n klein seuntjie wat nog in die dood aan 'n lugbeskermingshelper vasklou nadat beide in die rook verstik het, kon eers ná die oorlog gepubliseer word - die Nazi-minister van propaganda en "volksvoorligting", Joseph Goebbels, het nuusberigte oor die gevolge van lugaanvalle summier verbied, en ook die brandwere van Duitse stede was nie gemagtig om hul ervarings tydens die brandbestryding uit te ruil nie. Goebbels se siniese kommentaar ná die aanvalle op Hamburg was "Man stellt sich doch alles viel schlimmer vor, als es nachher tatsächlich ist." [Dinge blyk uiteindelik minder erg te wees as wat mens eers gedink het].
Altesaam 277 000 woonstelle, 24 hospitale, 277 skole en 58 kerke is in die lugaanvalle vernietig. Net soos in alle ander gevalle het Adolf Hitler geweier om 'n besoek aan die verwoeste Hamburg af te lê - hy het aanvanklik self gedreig om Britse stede "uit te wis" en het later nooit enige bomskade in Duitse stede met sy eie oë gesien nie.
Die bombarderings
duimnael|regs|250px|'n Oorlogsmonument in Hamburger Straße duimnael|links|190px|Die St. Nikolai-kerk was tussen 1874 en 1876 die hoogste gebou ter wêreld. Sy bouvalle het as 'n oorlogsmonument bewaar gebly Die Operasie Gomorrha het vyf nagtelike bomaanvalle behels wat deur die Britse Royal Air Force uitgevoer is, asook twee Amerikaanse lugaanvalle wat deur die USAAF bedags uitgevoer is.
Die lugaanvalle het op die nag van 24 Julie 1943 begin toe Hamburg deur 791 Britse bomwerpers aangeval is. Die Britte het hierdie nag sogenaamde windows (dun strepies stanniool- of tinfoelie met 'n lengte van 24,8 en 'n wydte van 2 sentimeter) oor die stadsgebied afgewerp wat die Duitse lugafweer se radarstelsel nutteloos gemaak het. Die mikpunt van die aanval was die St.-Nikolai-kerk in die middestad, maar as gevolg van foutiewe merkers is 'n uitgestrekte gebied deur die aanval geraak. Nogtans het grootskaalse brande in die binnestad in Hoheluft, Eimsbüttel en Altona uitgebreek. Ook 'n aantal voorstede in die noordweste is deur die lugaanval geraak. Die lugbeskermingsdiens het die aantal slagoffers wat gedood is op sowat 1 500 mense beraam.
In die namiddag van 25 Julie het 40 Amerikaanse bomwerpers teikens in die seehawe van Hamburg aangeval. 'n Aantal skepe is gesink en sommige ruolie fabrieke getref.
Op die middag van 26 Julie het 71 Amerikaanse bomwerpers weereens teikens in die hawegebied gebombardeer en onder meer die kragsentrale Neuhof getref. As gevolg van die twee Amerikaanse aanvalle het sowat 150 mense hulle lewens verloor.
Die vierde aanval, wat op die nag van 26 Julie deur ses Britse De Havilland Mosquito-vliegtuie uitgevoer is, was sogenaamde steuraanvalle wat slegs klein skade berokken het.
Die tweede groot Britse lugaanval op die nag van 27 Julie is egter deur 739 bomwerpers uitgevoer. Die hoofmikpunt van die bombarderings was buurte wat oos van die binnestad geleë was. As gevolg van die ongewone weerstoestande in Hamburg het die grootskaalse brande 'n vuurstorm ontketen. Orkaansterkte-winde, wat oor die grond gewaai het, het die woedende brande vinnig laat versprei en buite beheer laat raak. Die stadsbuurte Rothenburgsort, Hammerbrook en Borgfelde is volledig verwoes, en ook in Hamm, Eilbek, Hohenfelde, Barmbek en Wandsbek is grootskaalse skade berokken. Sowat 30 000 mense het hul lewens verloor.
Die derde groot Britse lugaanval op die nag van 29 Julie is deur 726 bomwerpers uitgevoer, en veral die stadsbuurte Barmbek, Uhlenhorst en Winterhude is deur die bombarderings geraak. Ondanks die grootskaalse brande en die feit dat Barmbek net soos Hammerbrook digbevolk en dig beboud was is hier geen vuurstorm ontketen nie. Die presiese aantal slagoffers is nie bekend nie en word op sowat 1 000 mense beraam.
Die sewende en laaste groot aanval is op die nag van 2 Augustus deur 740 Britse bomwerpers uitgevoer. Vanweë 'n donderstorm wat oor Hamburg gewoed het kon die bombarderings nie doelgerig uitgevoer word nie. Ondanks 'n aantal groter brande (byvoorbeeld in die Staatsoperahuis van Hamburg) is daar geen grootskaalse brandskade berokken nie. Die aantal slagoffers is nie bekend nie, maar was waarskynlik duidelik kleiner as dié van die eerste of derde groot Britse lugaanval.
Aanvalstegniek
Vir die bombarderings is 'n mengsel van brisant- en brandbomme gebruik. Die brisantbomme is doelgerig afgewerp en het met hulle drukkrag die dakke van huise afgeruk sodat die fosfor van die opvolgende brandbomme regstreeks in die woonstelle en trappehuise beland het. Trappehuise was gewoonlik uitsluitlik van hout gemaak en het sodoende die vlamme na die laagste verdiepings oorgedra sodat die huise volledig uitgebrand het.
Die aanvalle was steeds beperk tot 'n bepaalde sektor van die stad. Die toring van die St. Nikolai-kerk met 'n hoogte van 147,3 meter het as 'n sentrale uitgangspunt gedien. Die kerk se bouvalle is ná die oorlog nie heropgebou nie en dien vandag as 'n oorlogsmonument. Hulle huisves daarnaas 'n permanente tentoonstelling oor Operasie Gomorrha.
Die bunkers wat ter beskerming van die bevolking gebou is was in die laaste fase van die oorlog net 'n beperkte toevlugsoord aangesien steeds groter bomme afgewerp is waarteen hulle nie meer kon standhou nie. Talle mense het versmoor omdat die woedende brande alle suurstof verbruik het.
Pirrool
Pirrool is 'n heterosikliese aromatiese verbinding met die chemiese formule. Dit is 'n kleurlose vlugtige vloeistof met 'n neutagtige reuk wat maklik verduister na blootstelling aan lug. Gesubstitueerde afgeleides word ook Pirrools genoem, byvoorbeeld N-metielpirrool,
Die pirrool-molekuul kom as ligand in pigment voor, bv. in chlorofil, hemoglobien en indigo. Die nie-aromatiese gehidrogeneerde weergawe word pirrolidien genoem.
Eienskappe
Pirrool is 'n kleurlose vlugtige vloeistof met 'n neutagtige reuk wat maklik verduister na blootstelling aan lug en word gewoonlik gesuiwer deur distillasie onmiddellik voor gebruik. Pirrool is 'n 5-ledige aromatiese heterosiklus, soos furaan en tiofeen. Anders as furaan en tiofeen, het dit 'n dipool waarin die positiewe einde aan die kant van die heteroatoom lê, met 'n dipoolmoment van 1,58 D. Pirrool is 'n swak basis, met 'n gekonjugeerde suur pKa van -3,8. Die mees termodinamies stabielste pirrooliumkatioon (C4H6N+) word gevorm deur protonasie in die 2-posisie. Substitusie van pirrool met alkielsubstituente bied 'n meer basiese molekule — byvoorbeeld, tetrametielpirrool het 'n gekonjugeerde suur pKa van +3,7. Pirrool is ook swak suur in die N–H-posisie, met 'n pKa van 16,5. As 'n waterstofbindende Lewis-suur word dit as 'n harde suur geklassifiseer.
Voorkoms in die natuur
Pirrool self kom nie natuurlik voor nie, maar baie van die afgeleides daarvan kom voor in verskillende mede-faktore en natuurlike produkte. Algemene natuurlik-geproduseerde molekules wat pirrole bevat, sluit in vitamien B12, galpigmente soos bilirubien en biliverdien, en die porfiriene van heem, chlorofil, chlore, bakteriochloriene en porfirinogene. Ander pirroolbevattende sekondêre metaboliete sluit in makaluvamien M, rianodien, rhazinilam, lamellarien, prodigiosien, mirmicarien en skeptrien. Die sinteses van pirrolbevattende haemin, gesintetiseer deur Hans Fischer, is erken deur die Nobelprys.
Pirrool is 'n bestanddeel van tabakrook en mag bydra tot die toksiese effekte daarvan.
Sintese
Daar is ook verskillende maniere om die pirrool-ring te maak, insluitend:
Emma Renzi
Emma Renzi (gebore 8 April 1926 as Emmerentia Scheepers op Heidelberg) is 'n Suid-Afrikaanse sopraan.
Jeugjare
Op skool reeds het dit duidelik geword dat sy musiektalent het toe sy lesse begin neem het in klavier, viool en harp. Later het sy ook sanglesse begin neem. Nadat sy in 1943 aan die hoërskool op haar tuisdorp gematrikuleer het, het sy haar aan die Suid-Afrikaanse Musiekkollege in Kaapstad vir die graag B.Mus. ingeskryf. Hier het sy haar eerste operarol gesing.
In 1947 maak sy haar Suid-Afrikaanse studie klaar en vertrek die volgende jaar Londen toe waar sy drie jaar lank onder Joan Cross aan die Nasionale Operaskool studeer. Daarna was sy verbonde aan die Carl Rosa-operageselskap.
Operadebuut
Haar eerste belangrike rol was dié van Giuletta in Jacques Offenbach se Verhale van Hoffmann. Van 1954 sing sy vir die English Opera Group, waarmee die komponis Benjamin Britten ook vereenselwig is. Sy was een van die hoofsangers in 'n Londense opvoering van sy The Turn of the Screw. Intussen het deeltydse werk vir die BBC gedoen, konserte in Brittanje gehou en opnames vir die platemaatskappy Parlophone gemaak.
Engelse sukses
In 1956 was sy die eerste Suid-Afrikaner wat tydens die Edinburgh-fees gesin gesing en wen sy ook 'n internasionale medalje tydens die Concours in Genève. In dié tydperk het sy ook gesing vir Charles Farncombe se baanbreker Handel Opera Society en verskyn as Morgana in die geselskap se 1957-konsertweergawe van Alcina teenoor die opkomende ster Joan Sutherland.
In Italië
duimnael|220px|Emma Renzi vier haar 90ste verjaardag in 2016 in Johannesburg.
Van 1961 tot 1966 is sy in diens geneem vir dramatiese rolle in Karlsruhe, Johannesburg (Amelia in Un Ballo in Maschera tydens die inhuldiging van die Stadsteater in 1962) en, van 1963, in verskeie Italiaanse teaters. Sy het haar in Milaan gaan vestig, maar haar geboorteland jaarliks van 1963 tot 1965 besoek. Tydens laasgenoemde jaar was haar rol dié van Abigaille in Truk se opvoering van Verdi se Nabucco, wat haar die kans sou bied om in La Scala in Milaan te gaan sing. Toe die Griekse sopraan Elena Souliotis nie in Desember 1966 haar opwagting maak om die rol te vertolk nie, is Emma Renzi gevra om in te staan – en behaal sy 'n groot sukses.
Daarna volg optredes in Portugal (1967), Turkye (1967), Joego-Slawië en die Verenigde State van Amerika (1968), Frankryk en Suid-Amerika (1969), Spanje (1970), Suid-Afrika (1971) en weer Amerika (1976).
Terug na Suid-Afrika
Ná nog 'n besoek aan haar geboorteland in 1978 het sy haar Italiaanse loopbaan beëindig met die sing van die vroulike hoofrol in Boito se Mefistofele (1979). Sy is in daardie aangestel as direkteur van die Operasentrum van die Universiteit van die Witwatersrand se pasgestigde Musiekskool. Die daaropvolgende jaar is sy aangestel as direkteur van die Operasentrum van die Musiekskool aan die Pretoriase Tegnikon. Van 1992 tot 1994 was sy 'n stemafrigter in Italiaanse opera by Truk en van 1992 'n senior lektor aan Wits.
Annika Johannessen
Annika Johannessen (gebore 17 Maart 1963) is 'n Deense aktrise. Sy is bekend vir haar rolle in die rolprent Bryllupsfotografen (1994) en in die televisiereeks Kirsebærhaven 89 (1990).
Z.E.B.R.A.
Z.E.B.R.A. is 'n Engelse rolprent wat op 22 Junie 1971 deur Kavalier Films in Suid-Afrika vrygestel is. Die draaiboek is deur die Amerikaner, Walter Brough, geskryf en die regie is deur Elmo de Witt behartig. Die hoofrolle is deur Sandra Weiss, Schalk Jacobsz, en Peter Lotis gespeel. Die films is ook onder die titel, Escape from the Jungle, versprei.
Maastricht
Maastricht (Limburgs: Mestreech) is 'n stad en munisipaliteit in die Nederlandse provinsie Limburg. Dit is die hoofstad van hierdie provinsie en die oudste stad van Nederland. Maastricht is in die suide van Limburg geleë en die Maasrivier loop deur die stad. Maastricht grens in die weste aan die Belgiese provinsie Limburg en in die suidweste vir 'n klein deel aan die Belgiese provinsie Luik. Die munisipale gebied het sowat 120 000 inwoners (2011) en 'n oppervlakte van 60 km². Dit is 'n studentestad, met universiteitsgeboue deur die stad versprei, asook ander tersiêre opleidingsentrums.
Geskiedenis
Die geskiedenis van Maastricht het al voor die Christelike jaartelling begin. Dit is nie bekend hoe die stad in die tyd van die Romeinse Ryk geheet het nie, maar teen die Middeleeue was die stad eers as Traiectum beken, daarna Mosa Traiectum, toe  Masetrieth (1051) en uiteindelik Maastricht.
In die begin van die 19de eeu het die grootskaalse industrialisering van Maastricht en Wallonië plaasgevind, veral weens die destyds nuwe funksie van Maastricht as produsent van keramiek. Sedert die einde van die 1980's word internasionale konferensies gereeld in Maastricht aangebied. Op 7 Februarie 1992 is die Verdrag van Maastricht, oor die oprigting van die Europese Unie, in Maastricht onderteken.
Piet Joubert
[[Lêer:Gobierno sudafricano krueger.png|duimnael|links|Kabinet van Paul Kruger voor 1900:
Agter: A.D.W. Wolmarans, F.W. Reitz, S.W. Burger, J.H.M. Koch
'''Genl. Petrus Jacobus (Piet) Joubert''' (20 Januarie 1831 - 28 Maart 1900) was naas Paul Kruger die bekendste openbare figuur in die Zuid-Afrikaansche Republiek en het as kommandant-generaal die Boeremagte onder meer in die Eerste Vryheidsoorlog en aan die begin van die Anglo-Boereoorlog aangevoer. Hy het op verskeie gebiede met Kruger verskil, maar kon nooit daarin slaag am hom in ŉ presidentsverkiesing te klop nie.
Vroeë lewe
Petrus Jacobus (Piet) Joubert is op 20 Januarie 1831 op die plaas Damaskus in die huidige Prins Albert-distrik gebore en het die Groot Trek onder leiding van Piet Retief as jong seun meegemaak. Nadat Joubert se pa in 1847 dood is, het die gesin Nata l verlaat en hulle op Gatsrand in Transvaal (hedendaagse Gauteng) gevestig.
In 1851 is Joubert met Hendrina Johanna Susanna Botha getroud, en die egpaar het hulle uiteindelik op die plaas Rustfontein in die distrik Wakkerstroom gevestig. Hulle het agt kinders gehad. Hoewel Joubert min formele skoolopleiding gehad het. het hy ŉ grondige kennis van die Romeins-Hollandse reg opgebou en het hy as regsagent opgetree.
Hy was ook ŉ handelaar wat op 'n vroeë ouderdom reeds heelwat grond besit het. Hy was stigterslid van verskeie maatskappye en het ook heelwat goudaandele besit.
Politieke loopbaan
In 1860 is hy tot Wakkerstroom se verteenwoordiger in die Transvaalse Volksraad verkies. In 1873 het hy voorsitter van die Volksraad geword en tydens pres. T.F. Burgers se besoek aan Europa in 1875-76 het hy as waarnemende staatspresident opgetree. In 1876 het hy as Volksraadslid bedank, maar nadat die Zuid-Afrikaansche Republiek in 1877 deur sir Theophilus Shepstone geannekseer is, het Joubert weer sterk na vore getree deur hom te beywer vir die herstel van die republiek se onafhanklikheid. In 1878 was hy lid van die tweede Transvaalse deputasie na Brittanje, wat vergeefs geprobeer het om die anneksasie herroep te kry.
Op die daaropvolgende volksvergaderings het hy 'n prominente rol gespeel en op die Paardekraalbyeenkoms in Desember 1880 is hy saam met Paul Kruger en M.W. Pretorius benoem tot die Driemanskap wat die Transvaalse regering in ere moes herstel. Hy is terselfdertyd as kommandant-generaal aangestel, en met die uitbreek van die Eerste Vryheidsoorlog (1880-1881) kort daarna was hy in bevel van die kommando's aan die Natalse grens.
Die Britse mag is in die veldslae van Laingsnek, Ingogo en Amajuba verslaan, wat in groot mate daartoe gelei het dat die Transvaalse onafhanklikheid herstel is, al was dit onder Britse susereiniteit. Van 1882 af het hy ook as Superintendent van Naturellesake opgetree. In hierdie hoedanigheid, en ook as kommandant-generaal, het hy in verskeie geskille betrokke geraak, onder meer oor Zoeloeland, die Nieuwe Republiek, Stellaland en Goosen. Weens 'n meningsverskil tussen hom en Kruger oor die Stellaland- en Goosenkwessie het Joubert in September 1884 as kommandant-generaal, visepresident en Superintendent van naturellesake bedank.
In April 1885 is hy egter met 'n oorweldigende meerderheid weer tot kommandant-generaal verkies. Van 1883 af het hy gereeld as kandidaat teen pres. Paul Kruger, met wie hy soms heftig verskil het, aan presidentsverkiesings deelgeneem. Hoewel Joubert naas Kruger die bekendste openbare figuur in Transvaal was en as ŉ bekwame kommandant-generaal beskou is, was hy vir die burgers nie 'n aanvaarbare presidentskandidaat nie. Hy is as wispelturig, oorversigtig en in sekere opsigte as te liberaal beskou.
Hy het hom vereenselwig met die ideaal van 'n verenigde Suid-Afrika onder 'n eie vlag, terwyl hy hom ook verbind het tot ŉ meer liberale stemregkwalifikasie vir die Uitlanders aan die Witwatersrand. Sy voorsitterskap van die Afrikanerbond het sy politieke loopbaan in die Republiek ook benadeel. Die organisasie, wat in die Kaapkolonie ontstaan het, was minder ongenaakbaar teenoor Brittanje en was ten gunste van groter politieke en veral ekonomiese samewerking tussen die onderskeie gebiede in Suid-Afrika. Hoewel hy die presidentsverkiesing in 1883 verloor het, het hy as visepresident nog 'n belangrike rol gespeel. Van September 1883 tot Julie 1884 het hy in pres. Kruger se plek waargeneem toe dié op besoek aan Londen was. As voorsitter van die Progressiewe Party was hy een van Kruger se grootste kritici en het hy die president op verskeie gebiede aangeval.
In 1888, 1892/93 en 1898 het hy weer in presidentsverkiesings teen Kruger verloor. Omdat Joubert teen oorlog en bloedvergieting gekant was, het hy altyd gehoop en geglo dat daar nie weer oorlog tussen die ZAR en Brittanje sou uitbreek nie. Die Boeremagte is nooit voldoende bewapen en opgelei nie en Joubert het die oorlog tot op die laaste oomblik probeer vermy deur 'n brief aan koningin Victoria te skryf.
Met die opmars van die Engelse deur die Vrystaat het hy hom egter daarheen gehaas om die stryd verder te beplan, Na sy terugkeer in Pretoria het hy op 24 Maart 1900 ernstig siek geword aan maagvliesontsteking en drie dae later, op 27 Maart, is hy oorlede. Joubert is op sy plaas Rustfontein in die distrik Wakkerstroom begrawe.
In die Rijksmuseum in Amsterdam, Nederland is 'n skildery van Joubert gemaak in 1890 deur die bekende Nederlandse portretskilderes Thérèse Schwartze.
Henkries
Naam
Die naam is afgelei van 'n Nama-woord wat berghang beteken.
Volgens oorvertelling kan die naam Henkries ook afgelei wees van die Engelse woord "hungry". Na bewering het 'n persoon hier aan honger gesterf. Heel toevallig is daar by die dadelplaas se opstalle, teen die berghang, 'n groot wit rotsformasie wat regtig soos 'n mens lyk wat kon sterf van honger en kop na onder afgegly het teen die berg. Die "lyk" se kop is baie na aan die voet van die hang.
Landbou
Die Departement van Landbou verbou dadels hier in die geweldige somerhitte (47 tot 50 grade Celsius). Die plaas is in die afseisoen van 2009–2010 opgegradeer met nuwe verkoelings- en vriesgeriewe asook die opgradering van die pakstoor met verdampingsverkoelers om 'n beter gehalte dadel te verpak. Die storie doen die rondte dat die Engelse soldate in die oorlogsjare daar gekamp het en glo baie dadels geëet het en van die pitte daar ontlas het. Later jare het van die omgewing se mense die lieflikste dadels daar gevind en so is besluit om dadels aan te plant. Vandaar die dadels wat met die beste uit Israel vergelyk kan word.
Lou Tellegen
Lou Tellegen (26 November 1881 – 29 Oktober 1934) was 'n Amerikaanse akteur, regisseur, en skrywer. Hy was bekend vir sy rolle in die rolprente Camille (1912), The Woman and the Puppet (1920), The Silver Treasure (1926), en The Sculptor's Dream (1930).
Callyspongia rubiginosa
Callyspongia rubiginosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Pirelli
Pirelli & C. SpA is 'n multinasionale maatskapy gebaseer in Milaan, Italië en is sedert 1922 op die Milaanbeurs gelys. Die maatskapy is die wêreld se vyfde grootste vervaardiger van buitebande na Bridgestone, Michelin, Continental en Goodyear. Pirelli is in meer as 160 lande verteenwoordig,
Callyspongia rubiginosa
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1870 deur Schmidt.
Tarentaalaalwyn
Die Tarentaalaalwyn (Aristaloe aristata, voorheen Aloe aristata) is die enigste spesie wat tot die genus Aristaloe hoort en Aristaloe is dus 'n monotipiese takson. Die plant kom in Lesotho, Vrystaat, KwaZulu-Natal, die Noord- en Oos-Kaap voor. Die plant is klein, die blare vorm digte rosette wat tot 150 mm in deursnee word. Dit is 'n gewilde huis plant en blom van November tot Desember. Die blare is dik, inwaarts gebuig en 80 - 100 mm lank. Hulle is groen met wit punte.
Die plant se habitat wissel, in die Karoo kom hulle in warm, droë sanderige gebiede voor, maar op ander plekke word hulle gevind in diep, skaduryke rivierwoude asook die bergagtige grasveld van Lesotho.
In Engels staan dit as die Guinea-fowl Aloe bekend en in Afrikaans as die baardaalwyn en die langnaaldaalwyn.
J.W.F. Werumeus Buning
Johan Willem Frederik Werumeus Buning (4 Mei 1891, Velp - 16 November 1958, Amsterdam) was 'n Nederlandse digter en skrywer.
Lewensloop
Werumeus Buning het gestudeer om 'n notaris te word, maar sy opleiding gestaak ten einde kunsredakteur van De Telegraaf te word. Aangemoedig deur sy vriend Adriaan Roland Holst het hy hom toegespits op die skryf van gedigte. In 1921 het sy eerste digbundel, In memoriam, verskyn, wat handel oor die dood van sy geliefde. Daarna het Hemel en Aarde (1927) gevolg, waarin Werumeus Buning gepoog het om die ballade stylvorm te bemeester. Dit is in dié digvorm wat hy sy grootste sukses behaal het: Mária Lécina (1932), wat tydens die Tweede Wêreldoorlog deur Kees Stip geparodieer is as Dieuwertje Diekema, gevolg deur Drie balladen (1935), waarvan die Ballade van den boer die bekendste is ("Maar de boer, hij ploegde voort..."). Werumeus Buning was ook 'n entoesias van, en deskundige skrywer, betreffende kulinêre sake; sien byvoorbeeld sy 100 avonturen met een pollepel; (1937).
Werumeus Buning het tydens die oorlog toegetree tot die Kultuurkamer (Die Nederlandsche Kultuurkamer was 'n instelling wat gedurende die Tweede Wêreldoorlog deur die Duitse besetters gestig is, en waaraan alle kunstenaars, skrywers, joernaliste, musikante, rolprentakteurs en verhoogkunstenaars verbonde moes wees ten einde toegelaat te mag word om te werk. Die doelwit daarvan was om die pers en die kunswêreld onder streng beheer te hou, en waar nodig te sensureer. Die Kamer het 'n onderdeel gevorm van die nazifikasie van die Nederlandse samelewing tydens die besetting) wat hom na die oorlog 'n publikasieverbod van 'n jaar opgelewer het. As gevolg daarvan het sy populariteit afgeneem. Na die bevryding was hy behalwe digter ook redakteur van die Elseviers Weekblad en vertaler van onder andere Shakespeare, Cervantes en Herman Melville se werke.
J.B.Z. Keet
Herkoms en vroeë jare
Keet was ’n seun van Pieter Gerhardus Jacobus Keet en Maria Elizabeth Brink. Volgens die doopregister van die NG kerk op Porterville is hy as Johannes Barnhard Zulch gedoop. Min besonderhede oor sy vroeë musiekopleiding is beskikbaar. Hy het op Worcester skoolgegaan waar die gesin gewoon het en daar klavierles begin kry toe dit duidelik was dat hy talent gehad het, maar weens geldelike omstandighede moes hy die skool verlaat toe hy 15 was. Hy het hom by die departement poswese aangesluit waar hy tot sy aftrede in diens was. In 1903 is hy na Pretoria verplaas en die jaar daarop na Johannesburg, waar hy sy musiekstudie hervat het. Sang was sy eerste liefde en dit het gelei tot sy jare lange verbintenis met koormusiek.
Johannesburgse koorleier
Aanvanklik het Keet al die kore persoonlik afgerig en gedirigeer, een vir elke aand van die week (die bronne maak nie melding van die voortbestaan van die Melvillse koor nie), behalwe Saterdae en Sondae, nadat hy met die hulp sy vrou as orrelis en begeleidster in die vroeë twintigerjare gemeentelike en streekkore in talle voorstede van Johannesburg gestig het. In 1951 is al die takkore saamgetrek in een gesentraliseerde koor nadat dit reeds vroeër doenliker gebly het om onderleiers aan te stel en die kore vir hul vernaamste repetisies onder Keet te verenig. Die sentrale Asafkoor wat op dié manier saamgesnoer is, het aan die Johannesburgse Afrikaners ’n belangrike kultuurinstrument gebied, volgens prof. Anton Hartman. Die getalle het van die oorspronklike 30 tot 287 in 1946 aangegroei toe die kore die eerste van sy jaarlikse uitvoerings van Händel se Messias in Engels en Afrikaans in die Johannesburgse stadsaal aangebied het. (Volgens die Suid-Afrikaanse Musiekensiklopedie is die Messias reeds van 1939 af tradisioneel een aand in Afrikaans en ’n ander aand in Engels gesing, 'n meer waarskynlike weergawe.)
Anna Bell Peaks
Anna Bell Peaks (gebore op 26 Julie 1981) is 'n Amerikaanse pornoster. Sy is bekend vir haar rolle in die rolprent Candy Lickers 3: Big Boob MILFs on the Prowl (2016) en in die televisiereekse Big Wet Butts (2005) en Mom Is Horny (2017).